17.7.2007 Den Europæiske Unions Tidende L 185/9 KOMMISSIONENS FORORDNING (EF) Nr. 833/2007 af 16. juli 2007 om udløbet af den i Rådets forordning (EF) nr. 1172/98 om statistisk registrering af vejgodstrafikken fastsatte overgangsperiode (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1172/98 af 25. maj 1998 om statistisk registrering af vejgodstrafikken (!), særlig artikel 5, stk. 4 og 5, og ud fra følgende betragtninger: (1) I henhold til forordning (EF) nr. 1172/98 har medlems- staterne i en overgangsperiode fra den 1. januar 1999 kunnet anvende forenklet kodning for pålæsnings- og aflæsningssteder; der er ikke blevet krævet fuldstændig regional kodning for international transport inden for Det Europæiske Økonomiske Samarbejdsområde. I henhold til artikel 5, stk. 5, i forordning (EF) nr. 1172/98 er det nødvendigt at fastsætte datoen for udløbet af overgangsperioden, nu hvor det er teknisk muligt at anvende en effektiv regional kodning for såvel national som international transport i overensstem- melse med nævnte forordnings bilag G, punkt 1 og 2. 3) Det er nødvendigt at sikre, at Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) ?), der trådte i kraft i 2003, finder anvendelse. Nærværende forordning ændrer ikke status for eller indholdet af de variabler, der ifølge forordning (EF) nr. 1172/98 er frivillige. Foranstaltningerne i denne forordning er i overensstem- melse med udtalelse fra Udvalget for det Statistiske Program, der er nedsat ved Rådets afgørelse 89/382/EØF, Euratom (?) — UDSTEDT FØLGENDE FORORDNING: Artikel 1 Den i artikel 5 i forordning (EF) nr. 1172/98 omhandlede over- gangsperiode udløber den 31. december 2007. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. juli 2007. På Kommissionens vegne Joaquin ALMUNIA Medlem af Kommissionen (1) EFT L 163 af 6.6.1998, s. 1. Senest ændret ved Europa-Parlamentets og Rådets forordning (EF) nr. 30.12.2006, s. 1). 1893/2006 (EUT L 393 af (?) EUT L 154 af 21.6.2003, s. 1. Senest ændret ved Kommissionens forordning (EF) nr. 105/2007 (EUT L 39 af 10.2.2007, s. 1). (?) EFT L 181 af 28.6.1989, s. 47.